एशिया च सुरक्षा दे बदलदे परिपक्ख उप्पर 11में एशियाई सुरक्षा सम्मेलन गी सम्बोधत करदे होई एंटनी ने गलाया जे बक्ख-बक्ख देशें दे बछकार सशस्त्र संघर्श दी शैंकां एशियाई महाद्वीप च घटा रदियां न ब क्षेत्र दे देश आतंकवाद दी चुनौती दा सामना करा रदे न ते इस अंतरराश्ट्रीय आतंकवाद दा अड्डा पाकिस्तान ऐ। रक्षा मंत्री ने गलाया जे मुम्बई हमला ते ओह्‌दे थमां पैह्‌ले भारत दे केईं शैह्‌रे च होई आतंकवादी हिंसा थमां शांति ते सुरक्षा गी गंभीर सट्ट लग्गी ऐ। अफगानिस्तान बी इस्ससै चाल्ली दी हिंसा दा शकार ऐ ते दूए केईं देश बी एह्‌दा दंश झेला रदे न।